Campanya contra el mosquit tigre
09 de juliol de 2024

L'Ajuntament de l'Eliana se suma a la campanya de la Generalitat Valenciana ‘La invasió del mosquit tigre’. Així, insta a evitar els seus focus de cria per a evitar la seua proliferació, a través d'una campanya de conscienciació dirigida a tota la població, i en la qual es recullen una sèrie de consells i mesures preventives l'objectiu de les quals és evitar les possibles picades d'aquests insectes.

La finalitat és transmetre a tota la societat la importància de desenvolupar accions eficaces que eviten la propagació del mosquit tigre, ja que pot ser transmissor de determinades malalties, com el dengue, chikungunya o zika. Cal assenyalar que, en el cas dels nuclis urbans, en un 70% aproximadament, la proliferació d'aquest insecte es produeix en propietats privades, per la qual cosa la col·laboració de la ciutadania és essencial.

Consells eficients

Amb l'objectiu d'aconseguir la supressió dels possibles focus de cria, la campanya posa l'accent en la importància d'evitar o mantindre secs aquells recipients que puguen acumular aigua en el seu interior, encara que siga en xicotetes quantitats.

També s'aconsella cobrir amb tela mosquitera els recipients que no es puguen buidar; buidar i llevar els plats dels tests quan s'acumule l'aigua; revisar periòdicament desguassos i canaletes; buidar les piscines inflables o mantindre netes i desinfectades amb clor les fonts ornamentals i piscines, etc.

A més, per a evitar les picades, es recomana protegir-se en les hores de més activitat de mosquits; evitar l'ús de perfums, ja que poden atraure als insectes o aplicar repel·lents apropiats i autoritzats.